Καζέλλε Λάντι

Το Καζέλλε Λάνντι (ιταλικά: Caselle Landi) είναι ιταλικός δήμος στην Επαρχία του Λόντι, στην περιφέρεια της Λομβαρδίας.

Ιστορία 
Η πόλη, πριν γίνει φέουδο των μαρκησίων Landi (1262), ονομαζόταν Καζέλλε Βέκιε και μετά Καζέλλε του Πάδου. Μέχρι το 1797 η πόλη ακολούθησε την ιστορική πορεία της Πιατσέντσα. Σύμφωνα με τις ιστορικές πηγές, το Καζέλλε Λάνντι βρισκόταν μέχρι το τέλος του δέκατου έκτου αιώνα στη δεξιά όχθη του Πάδου ενώ μετά την εκτροπή της πορείας του ποταμού, η πόλη βρέθηκε στην αριστερή όχθη. Παρόλαυτα η πόλη παρέμεινε στην Επισκοπή της Πιατσέντζα ενώ μόνο μετά το 1797, πέρασε διοικητικά στην Λομβαρδία.

Ανθρωπογεωγραφία 
Ο δήμος του Καζέλλε Λάνντι συμπεριλαμβάνει, εκτός από την ίδια την πόλη, τη δημοτική ενότητα του Τζερρόνε και τους οικισμούς του Μπρουτσέλε, Κασίνα Ορατόριο, Ίζολα και Πιαρντέλλο.

Οικονομία 
Η περιοχή καταλαμβάνει μία επίπεδη ζώνη, η οποία προήλθε από τη μετατόπιση του ποταμού Πάδου προς τον νότο. Η γεωργία είναι αρκετά αναπτυγμένη με κύριες καλλιέργειες εκείνες του καλαμποκιού και του τριφυλλιού για την εκτροφή ζώων. Η περιοχή διαθέτει σημαντικό αριθμό κτηνοτροφικών και χοιροτροφικών μονάδων. Η οικονομική εικόνα της περιοχής συμπληρώνεται από μικρές επιχειρήσεις κλωστοϋφαντουργίας.

Δημογραφία 
Σήμερα ο πληθυσμός ανέρχεται στους  1658 μόνιμους κατοίκους.

Οι πληθυσμιακές διακυμάνσεις, αποτυπώνονται στον παρακάτω πίνακα.

Φωτοθήκη

Παραπομπές

Εξωτερικοί σύνδεσμοι 

  

Δήμοι της Επαρχίας του Λόντι